Այսպես, Ս. Համբարձումյանը տեղյակ է, որ այդ գործով քննություն չի իրականացվում, քանի որ՝ Վ. Մուրադյանի 23.05.2018թ. որոշման և ՀՀ գլխավոր դատախազի 07.06.2018թ. որոշման դեմ տիկին Դիլանյանի անունից դատարան բողոք է ներկայացվել: Առաջին ատյանի դատարանը մեր բողոքը բավարարել է՝ փաստելով, որ այդ որոշումներով խախտվել են տիկին Դիլանյանի իրավունքները: Դատախազը վերաքննիչ բողոք է ներկայացրել: Իսկ վերաքննիչ դատարանում դատավորի այն հարցին, թե ինչ ունի ասելու, Ս. Համբարձումյանը զարմացած հայտարարում է՝ միթե տեղյակ չեն, որ նախորդ օրը ինքը ելույթ է ունեցել հեռուստատեսությամբ, և իրեն հրավիրել են կառավարություն: Վերաքննիչ դատարան էլ, վճռականություն չդրսևորելով, տվյալ գործով օրենքով չնախատեսված որոշում կայացրեց՝ գործն ուղարկել նոր քննության: Այդ որոշումը բողոքարկվել է ՀՀ վճռաբեկ դատարան: